**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Šeste posebne sjednice Narodne skupštine Republike Srpske**

**održane 18. septembra 2019. godine**

Šesta posebna sjednica Narodne skupštine Republike Srpske održana je 18. septembra 2019. godine u Banjoj Luci.

Sjednica je zakazana na zahtjev klubova poslanika SNSD, DNS, SP, DEMOS, NDP, US i poslaničkih grupa, u skladu sa članom 171. stav 1. i člana 172. Poslovnika Narodne skupštine Republike Srpske („Službeni glasnik Republike Srpske“, br. 31/11 i 34/17).

Potpredsjednica Narodne skupštine Republike Srpske Željka Stojičić (u daljnjem tekstu: potpredsjednica) otvorila je Šestu posebnu sjednicu i konstatovala da postoji kvorum za rad, te da su odsustvo sa Sjednice najavili: predsjednik Nedeljko Čubrilović, potpredsjednica Sonja Karadžić Jovičević, potpredsjednik Senad Bratić, te narodni poslanici: Darko Babalj, Milica Lovrić, Tomica Stojanović, Igor Crnadak, Zoran Tegeltija, Milan Radović, Đorđe Popović, Željko Babić, Begija Smajić, Edin Ramić i Risto Marić.

Na početku sjednice potpredsjednica je obavijestila prisutne da će se raditi dok se ne iscrpi dnevni red Šeste posebne sjednice Narodne skupštine Republike Srpske, a da će *dan za glasanje* biti po okončanju rasprave o tački dnevnog reda.

Prešlo se na utvrđivanje dnevnog reda Šeste posebne sjednice Narodne skupštine Republike Srpske, te se pristupilo izjašnjavanju o predloženom dnevnom redu.

**DNEVNI RED**

1. **Prijedlog odluke  o razrješenju potpredsjednika Narodne skupštine Republike Srpske Senada Bratića.**

Dnevni red Šeste posebne sjednice je **usvojen** sa *59 glasova za, nijednim protiv i 8 uzdržanih.*

Nakon usvajanja dnevnog reda prešlo se na razmatranje tačke dnevnog reda.

**Ad – 1:** **Prijedlog odluke  o razrješenju potpredsjednika Narodne skupštine Republike Srpske Senada Bratića**

U ime predlagača uvodno izlaganje podnio je narodni poslanik Igor Žunić.

U poslaničkoj raspravi učestvovali su narodni poslanici: Jelena Trivić, Nebojša Vukanović, Dragan Galić, Ljubiša Krunić, Srđan Mazalica, Miladin Stanić, Draško Stanivuković, Darko Mitrić, Nedeljko Glamočak i Edin Ramić.

Učešće u raspravi uzeo је i predsjednik Vlade Republike Srpske Radovan Višković.

Tokom rasprave za povredu Poslovnika, repliku i netačan navod javili su se narodni poslanici: Nedeljko Glamočak, Igor Žunić, Darko Mitrić, Miladin Stanić, Nebojša Vukanović, Jelena Trivić, Srđan Mazalica, Davor Šešić, Perica Bundalo, Dušica Šolaja, Edin Ramić, Ljubiša Krunić, ministar za naučnotehnološki razvoj, visoko obrazovanje i informaciono društvo Srđan Rajčević.

Zaključena je rasprava o ovoj tački dnevnog reda.

Završnu riječ je dao narodni poslanik Igor Žunić.

*Dan za glasanje: 18. septembar 2019. godine*

Potpredsjednica je otvorila *dan za glasanje* i konstatovala da su odsustvo najavili: predsjednik Nedeljko Čubrilović, potpredsjednica Sonja Karadžić Jovičević, potpredsjednik Senad Bratić, te narodni poslanici: Darko Babalj, Milica Lovrić, Tomica Stojanović, Igor Crnadak, Zoran Tegeltija, Milan Radović, Đorđe Popović, Željko Babić, Edin Ramić, Begija Smajić i Risto Marić.

Pristupilo se izjašnjavanju o tački dnevnog reda.

**Ad – 1**: **Prijedlog odluke  o razrješenju potpredsjednika Narodne skupštine Republike Srpske Senada Bratića**

Sa 50 *glasova za, nijednim protiv i nijednim uzdržanim* Narodna skupština Republike Srpske je **usvojila Odluku o razrješenju potpredsjednika Narodne skupštine Republike Srpske Senada Bratića.**

Potpredsjednica je zaključila Šestu posebnu sjednicu Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***